stanford-oval/wikipedia huggingface dataset:
מרמוסט גמדי

| מרמוסט גמדי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: מרמוסטיים
סוג:: Cebuella
מין:: מרמוסט גמדי
שם מדעי
 Cebuella pygmaea ‏שפיקס, 1823
תחום תפוצה


מרמוסט גמדי (שם מדעי: Cebuella pygmaea) הוא מין מרמוסט קטן החי בדרום אמריקה והוא הקטן שבקופים. מין יחיד בסוגו.
מאפיינים

אורכו עד 16 ס"מ וזנבו ארוך מגופו. צבעו הוא תערובת לא אחידה של כתמים קטנים בצבע חום-בהיר, שחרחר ואפור.
המרמוסט הגמדי אוכל פירות רכים וחרקים המצויים בשפע ביער. בני מין זה אינם קלי תנועה ובשעת סכנה הם עוברים מיד ומסתתרים בצד האחר של הגזע או הענף, כך שהענף יחצוץ בינם לבין האויב, שם הם קופאים ללא תנועה עד יעבור זעם. אויביהם בטבע הם עופות דורסים ונחשים החיים על העצים, אך אויבם העיקרי כיום הוא האדם. 
תפוצתו היא היער הטרופי אשר לחוף האמזונאס בדרום ברזיל, צפון פרו ואקוודור.
מרמוסטים צעירים מתרגלים במהרה לחיים בשבייה ואוהבים מאוד לשבת על גופם של המטפלים בהם, כשם שהם יושבים על גב הוריהם. עד מהרה מגלים את כיסי הבגדים ויודעים להתכנס לתוכם כשקר להם או כשהסביבה נראית להם עוינת. מכירים היטב את כל בני הבית, אך אל זרים מתייחסים בחשדנות רבה ומגיבים בהשמעת קולות קרקור וצקצוק.
מפעם לפעם מובאים לישראל מרמוסטים גמדיים בודדים בדרכים שונות. בדרך כלל, אם לא מתו בדרך, הם מגיעים תשושים ואינם מאריכים ימים.
הערות שוליים

| --- | --- |
בקרת זהויות :  NLI: 987007593030505171
משמר הגבול המונגולי

|  פרטים |
| --- | --- |
 מדינה:  מונגוליה מונגוליה
 אירועים ותאריכים
 תקופת הפעילות:  1933–הווה (כ־91 שנים) 
 
משמר הגבול המונגולי, רשמית הרשות הכללית להגנת גבולות (Хил хамгаалах ерєнхий газар) היא סוכנות של ממשלת מונגוליה שפועלת ככוח מילואים לכוחות המזוינים של מונגוליה. היא שומרת על גבולות המדינה בסמוך לרוסיה וסין וכן מונעת פעילויות לא חוקיות כמו הברחות וסחר בבני אדם. גוף זה גם אחראי על סיור גבולות ועל הסדרת ההגירה הבלתי חוקית. בסוכנות משרתים למעלה מ-3,000 אנשי צוות ו-300–350 יחידות של אומית למשטרה וסוכנויות ממשלתיות אחרות. מהווה יחידת סמך של משרד הפנים והמשפטים של מונגוליה.
היסטוריה

כוחות הגבול של צבא העם המונגולי הורכבו מ-15,000 חיילים במהלך המלחמה הקרה. הם היו מצוידים במסוקים, בציוד אותות לרכב מנועי וכן בציוד הנדסי. במקור, המשמר הוקם בשנת 1933 כדי לנהל את הגבולות המונגולים עם ברית המועצות ומנצ'וריה. במהלך קרבות חלקין גול, הגבול המערבי נשמר בכבדות על ידי אנשי הצבא שהגנו על המדינה מפני פלישה של הצבא היפני הקיסרי. בשנת 1959 הקים משרד ההגנה חטיבה לשירות הגבול.
בשנת 1993 אושר "חוק הגבול" והוקם מנהל משמר הגבול. הסוכנות להגנת הגבול הייתה סוכנות רגולטורית יותר תחת משרד ההגנה ומאז 1996 נמצאת תחת פיקודו הישיר של משרד המשפטים והמשטרה מאז שנת 2000 ומונתה לסוכנות הרגולטורית של הרשות לניהול כוחות הגבול.
מאז 2002 מכונה רשמית בשם הרשות הכללית להגנת הגבולות.
הערות שוליים

↑  "General Authority for Border Protection - Танилцуулга - Монгол улсын засгийн газар - Government of mongolia". zasag.mn. נבדק ב-2019-07-09.(הקישור אינו פעיל)
↑  "Mongolia - Government and society". Britannica.com. נבדק ב-2019-07-09.
↑  Bank, A.D. (2018). Breaking Barriers: Leveraging Mongolia's Transport and Logistics Sector. Asian Development Bank. ISBN 9789292612979. נבדק ב-2019-07-09.
↑  John Pike. "Mongolia - Border Troops". globalsecurity.org. נבדק ב-2019-07-09.
↑  Sanders, A. (2003). Historical Dictionary of Mongolia. Scarecrow Press. p. 14. ISBN 9780810866010. נבדק ב-2019-07-09.
↑  "Хил Хамгаалах Байгууллагын түүхэн замнал". eng.bpo.gov.mn. נבדק ב-2019-07-09.
סימון דרגת סגן אלוף של משמר הגבול.
מתכת למחצה

גרמניום
המתכות למחצה (או מטלואידים) מהוות את אחד משלושת הסוגים של היסודות, שכוללים גם מתכות ואל מתכות. למתכות למחצה תכונות ביניים בין מתכות ואל מתכות. אין דרך מיוחדת להבדיל בין מתכת למחצה למתכת רגילה. ההבדל העיקרי הוא שמתכות למחצה הן בדרך כלל מוליכות למחצה, בעוד מתכות רגילות הן מוליכות. מטלואידים מוספים לעיתים לסגסוגות.
המתכות למחצה הידועות הן:
בור (B)
צורן (Si)
גרמניום (Ge)
ארסן (As)
אנטימון (Sb)
טלור (Te)
פולוניום (Po)
בטבלה המחזורית, המתכות למחצה נמצאות לאורך קו אלכסון שמתחיל בבור ונגמר באסטטין. יסודות שנמצאים מעל קו זה הם אל מתכות ויסודות שנמצאים מתחת לקו זה הם מתכות.
מספר רב משוכלל

במתמטיקה, מספרים רב משוכללים הוא הכללה של המספרים המשוכללים.
לכל מספר טבעי k, מספר מסוים n נקרא מספר רב משוכלל מסדר k אם סכום כל המחלקים החיוביים (פונקציית המחלקים שלו,   \ \sigma (n) ) שווה ל-kn; לפי הגדרה זו, מספר משוכלל הוא בעצם מספר רב משוכלל מסדר 2. נכון לינואר 2009, ידועים מספרים רב משוכללים עד לסדר 11.
ניתן להוכיח שמתקיימות התכונות הבאות:
אם n הוא מספר רב משוכלל מסדר p, כאשר p הוא מספר ראשוני שלא מחלק את n, אז המספר pn הוא מספר רב משוכלל מסדר p+1. מכאן נובע שאם n הוא רב משוכלל מסדר 3, מתחלק ב-2 אבל לא ב-4, אז המספר  {\frac {n}{2}} הוא מספר משוכלל אי זוגי, מה שלא ידוע אם בכלל קיים.
אם 3n הוא מספר רב משוכלל מסדר 4k ו-n לא מתחלק ב-3 אז n הוא מספר רב משוכלל מסדר 3k.
מרקו פיאצה

מרקו פיאצה (בקרואטית: Marko Pjaca; נהגה: [mâːrko pjâtsa]; נולד ב-6 במאי 1995 בזאגרב שבקרואטיה) הוא כדורגלן קרואטי המשחק בעמדות קשר הכנף והחלוץ בדינמו זאגרב ובנבחרת קרואטיה.
קריירת מועדונים > לוקומוטיבה זאגרב

פיאצה נולד בזאגרב שבקרואטיה. הוא החל לשחק באקדמית הנוער של מועדון הפאר המקומי, דינמו זאגרב, ממנה עבר לאקדמיה של מועדון מקומי נוסף, ZET. בגיל 15 עבר לאקדמית הנוער של לוקומוטיבה זאגרב. ב-24 בפברואר 2012 ערך פיאצה את הופעת הבכורה שלו בקבוצה הבוגרת, הופעתו היחידה בעונת 2011/2012, כשנכנס כמחליף בדקה ה-65 בניצחון 0–3 על נ.ק. זאדאר במסגרת המחזור ה-19 בליגת העל הקרואטית. ב-25 בספטמבר 2012 הבקיע פיאצה את שער הבכורה שלו במועדון, שער מבעיטת עונשין בדקה ה-39 בניצחון 2–4 על סגסטה סיסאק במסגרת הגביע הקרואטי. ב-15 במרץ 2013 הבקיע פיאצה את שער הבכורה שלו בליגת העל הקרואטית, שער בדקה ה-12 בניצחון 2–4 על נ.ק. זאגרב במסגרת המחזור ה-24. הוא סיים את עונת 2012/2013 עם 17 הופעות ליגה, בהן הבקיע שני שערים. ב-18 ביולי 2013 שיחק פיאצה לראשונה במסגרת בינלאומית אירופאית, כשנכנס כמחליף בדקה ה-70 בניצחון 1–2 על דינמו מינסק במסגרת מוקדמות הליגה האירופית לעונת 2013/2014. לוקומוטיבה זאגרב לא העפילה לשלב הבא של המוקדמות. פיאצה סיים את עונת 2013/2014 עם 30 הופעות ליגה, בהן הבקיע 7 שערים.
קריירת מועדונים > דינמו זאגרב

בחודש יולי 2014 חתם פיאצה בדינמו זאגרב, האלופה לעונת 2013/2014. ב-11 ביולי 2014 ערך פיאצה את הופעת הבכורה שלו במועדון, כששיחק 60 דקות בהפסד 1–2 לרייקה במסגרת הסופר קאפ הקרואטי. ב-15 ביולי 2014 ערך פיאצה את הופעת הבכורה שלו במוקדמות ליגת האלופות לעונת 2014/2015, כשנכנס כמחליף בדקה ה-73 בניצחון 0–2 על ז'לגיריס וילנה. דינמו זאגרב עברה לשלב המוקדמות הבא, אך הודחה נגד אולבורג בולדספילקלאב ועברה לשלב הבתים של הליגה האירופית. ב-18 ביולי 2014 ערך פיאצה את הופעת הבכורה שלו במועדון במסגרת ליגת העל הקרואטית, כששיחק 90 דקות בניצחון 0–4 על סלאפן בלופו. באותו משחק הבקיע את שער הבכורה שלו במועדון, שער בדקה ה-14. ב-11 בדצמבר 2014 הבקיע פיאצה את שערי הבכורה שלו בליגה האירופית, שלושער בניצחון 3–4 על סלטיק במסגרת המחזור השישי בשלב הבתים של הליגה האירופית לעונת 2014/2015. פיאצה סיים את עונת 2014/2015 עם 32 הופעות ליגה, בהן הבקיע 11 שערים. ב-16 בספטמבר 2015 ערך פיאצה את הופעת הבכורה שלו בליגת האלופות, כששיחק 88 דקות בניצחון 1–2 על ארסנל במסגרת המחזור הראשון בשלב הבתים לעונת עונת 2015/2016 בליגת האלופות. הוא שיחק בכל ששת משחקיה של דינמו זאגרב בשלב הבתים, אותו הקבוצה לא צלחה.
קריירת מועדונים > יובנטוס

ב-21 ביולי 2016 חתם פיאצה ביובנטוס האיטלקית לארבע שנים.
את הופעת הבכורה ערך פיאצה ב-27 באוגוסט כשהחליף את פאולו דיבאלה בדקה ה-88 בניצחון 0–1 על לאציו.
ב-4 בינואר 2018 פיאצה עבר בהשאלה לחצי שנה לשאלקה מהבונדסליגה. ב-7 באוגוסט 2018 הושאל פיאצה לפיורנטינה לעונה אחת. ב-31 בינואר 2020 הושאל פיאצה לאנדרלכט עד לסוף העונה. ב-19 בספטמבר 2020 הושאל לגנואה לעונה אחת. ב-28 ביולי 2021 הושאל לטורינו לעונה עם אופציית רכישה. ב-1 בספטמבר 2022 הושאל לאמפולי לעונה אחת.
קריירה בינלאומית

ב-4 בספטמבר 2014 ערך פיאצה את הופעת הבכורה שלו בנבחרת קרואטיה, כשהחליף את מתאו קובאצ'יץ' בדקה ה-78 בניצחון 0–2 על נבחרת קפריסין במשחק ידידות. ב-4 ביוני 2016 הבקיע פיאצה את שער הבכורה שלו בנבחרת, שער בדקה ה-20 בניצחון 0–10 על נבחרת סן מרינו במשחק ידידות.
נכלל בסגל נבחרת קרואטיה לטורניר יורו 2024.
תארים

אליפות קרואטיה (1): 2014/2015
הגביע הקרואטי (1): 2014/2015
הערות שוליים

↑  Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
| נבחרת קרואטיה – יורו 2016 |
| --- | --- | --- |
|  1 ורגיץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 ידבאיי •  7 רקיטיץ' •  8 קובאצ'יץ' •  9 קראמריץ' •  10 מודריץ' •   11 סרנה •  12 קאליניץ' • 13 שילדנפלד •  14 ברוזוביץ' • 15 צ'וריץ' • 16 קאליניץ' • 17 מנדז'וקיץ' • 18 רוג • 19 באדל • 20 פיאצה • 21 וידה • 22 צ'ופ • 23 סובשיץ' • מאמן: צ'אצ'יץ' |  1 ורגיץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 ידבאיי •  7 רקיטיץ' •  8 קובאצ'יץ' •  9 קראמריץ' •  10 מודריץ' •   11 סרנה •  12 קאליניץ' • 13 שילדנפלד •  14 ברוזוביץ' • 15 צ'וריץ' • 16 קאליניץ' • 17 מנדז'וקיץ' • 18 רוג • 19 באדל • 20 פיאצה • 21 וידה • 22 צ'ופ • 23 סובשיץ' • מאמן: צ'אצ'יץ' | קרואטיה |
| נבחרת קרואטיה – מונדיאל 2018 (מקום שני) |
| --- | --- | --- |
|  1 ליבאקוביץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 לוברן •  7 רקיטיץ' •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 ל. קאליניץ' • 13 ידבאיי •  14 ברדאריץ' • 15 צ'אלטה-צאר • 16 נ. קאליניץ' • 17 מנדז'וקיץ' • 18 רביץ' • 19 באדל • 20 פיאצה • 21 וידה • 22 פיבאריץ' • 23 סובשיץ' • מאמן: דאליץ' |  1 ליבאקוביץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 לוברן •  7 רקיטיץ' •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 ל. קאליניץ' • 13 ידבאיי •  14 ברדאריץ' • 15 צ'אלטה-צאר • 16 נ. קאליניץ' • 17 מנדז'וקיץ' • 18 רביץ' • 19 באדל • 20 פיאצה • 21 וידה • 22 פיבאריץ' • 23 סובשיץ' • מאמן: דאליץ' | קרואטיה |
| נבחרת קרואטיה – יורו 2024 |
| --- | --- | --- |
|  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' |  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' | קרואטיה |
משה כהן (ספורטאי)

משה כהן הוא שחיין פאראלימפי לשעבר זוכה מדליות.
במשחקי סטוק מנדוויל בשנת 1974 זכה בארבע מדליות. הוא זכה במדליית זהב במשחה ל-100 מטר בסגנון חתירה עם תוצאה של 1:19.1 דקות ומדליית כסף במשחה ל-25 מטר בסגנון פרפר עם תוצאה של 21.1 שניות. במשחה 3X50 מטר בסגנון מעורב אישי זכה במדליית כסף עם תוצאה של 2:37.5 דקות.
במשחקים הפאראלימפיים טורונטו (1976) השתתף כהן בחמש תחרויות בדרגת נכות 2: הוא זכה במדליית כסף במשחה ל-50 מטר פרפר עם תוצאה של 38.60 שניות. במשחה ל-100 מטר בסגנון חופשי סיים במשחה הגמר במקום החמישי עם תוצאה של 1:14.99 דקות, במשחה 3X50 מטר בסגנון מעורב אישי סיים במשחה הגמר במקום השישי עם תוצאה של 2:27.81 דקות ,במשחה ל-100 מטר בסגנון חזה סיים במשחה הגמר במקום השביעי עם תוצאה של 2:01.60 דקות, ובמשחה ל-100 מטר בסגנון גב סיים במשחה המוקדמות עם תוצאה של 1:54.12 דקות ולא העפיל למשחה הגמר. בנוסף הוא היה שותף לזכייה במדליית זהב במשחה שליחים 4X100 מטר (יחד עם אורי ברגמן, משה לוי ואריה רובין) עם תוצאה משותפת של 6:12.65 דקות.
הערות שוליים

↑  במשחקי הנכים בסטוקמנדוול: 19 מדליות לישראל, מעריב, 1 באוגוסט 1974
↑  מדליית זהב לישראל במשחקי סטוקמנדוויל, מעריב, 25 ביולי 1974
↑  בתחרויות ספורט הנכים באנגליה, מעריב, 28 ביולי 1974
|  משלחת ישראל למשחקים הפאראלימפיים טורונטו (1976)  |
| --- | --- | --- |
|    אתלטיקה | צבי בן-צבי •  משה ברבלט • יצחק גויטיין •  אורה גולדשטיין •  יצחק גליצקי •  דניאל גלעדי • יקותיאל גרשוני •  אהרון דנציגר • דניאל הדס •  צבי הופמן • בלה ויינשטוק • שמואל חיימוביץ' • חיים כהן •  עמרן כהן • רפי כהן • יעקב כנעני •  אברהם לוי • צבי מור • משה מטלון •  יששכר נבון •  ניצן עצמון • נסים פילוסוף •  חיים פליטר • רפאל פלח •  רוני פרדקין •  ראובן פרח • נחום פריטל • שלמה קובה • אליעזר קלינה •  צפורה רובין • אהרון שאטל • אריה שולמן |  |
|    הרמת משקולות |  שמואל חיימוביץ' •  אברהם שטרויך |  |
|    טניס שולחן |  מיכל אסקפה • יצחק בדלי •  ברוך חגאי • יוסף מוגלניצקי • אהרון שאטל • יוסף שרב |  |
|    כדורסל |  נבחרת ישראל בכדורסל (גברים) (ששון אהרוני, אריה ביזם, משה דנינו, ברוך חגאי, חיים כהן, רפי כהן, משה לוי, משה מוסאי, צבי פוטשניק, דוד פרח, דוד קראוס, אריה רובין, דני שחר, יואל שפרן) •   נבחרת ישראל בכדורסל (נשים) (רחל טסה, אסתר כהן, אריאלה כהן, איילה מלחן, מרגלית פרץ, צפורה רובין, חמדה שבח, בתיה שוויקי) |  |
|    כדורעף |  נבחרת ישראל בכדורעף (גברים) (משה ברבלט, דניאל גלעדי, אהרון דנציגר, חגי זמיר, גד לנצר, יששכר נבון, ניצן עצמון, יגאל פזי, רוני פרדקין, אליעזר קלינה) |  |
|    כדורשער | נבחרת ישראל בכדורשער (גברים) |  |
|    סיף |  נבחרת ישראל בסיף (נשים) (איילה מלחן, מרגלית פרץ, חמדה שבח) • ששון אהרוני •  רחל טסה •  איילה מלחן • מרגלית פרץ • חמדה שבח |  |
|    קליעה | חיים אנלין •  נסים פילוסוף • עופר צור •  יוסף שרב •  יגאל תם |  |
|    שחייה | אסף אגמון • עודד בלבן •  אורי ברגמן • יצחק גויטיין •  אורה גולדשטיין •  דניאל גלעדי • אהרון דנציגר • צבי הופמן •  בלה ויינשטוק •  יוסף ונגר •  רחל טסה •  אריאלה כהן •  משה כהן •  עמרן כהן • יעקב כנעני • אברהם לוי •  משה לוי • גד לנצר • משה מוסאי • יגאל פזי •  שלמה פינטו •  שלמה קובה • אריה שולמן •  משחה שליחים (עודד בלבן, אורי ברגמן, יוסף ונגר, משה לוי) •  משחה שליחים (אורי ברגמן, משה כהן, משה לוי, אריה רובין) •  משחה שליחים (יוסף ונגר, משה לוי, שלמה פינטו) |  |
מרתון (עיר)

| --- | --- |

מרתון כיום
 מדינה:  יוון יוון
 מחוז:  אטיקה אטיקה
 יחידה אזורית:  מזרח אטיקה
 ראש העיר:  איליאס פסינקיס
 על שם:  Marathon 
 שטח:  226.6 קמ"ר
 גובה:  28 מטרים
  ‑ הנקודה הנמוכה:  0
 אוכלוסייה:  ‏
  ‑ בעיירה:  12,849 (2011)
  ‑ במטרופולין:  33,423 (2011)
  ‑ צפיפות:  130 נפש לקמ"ר (2011)
 קואורדינטות:  38°09′18″N 23°57′49″E﻿ / ﻿38.155°N 23.963611111111°E﻿ / 38.155; 23.963611111111 
 אזור זמן:  UTC +2
 האתר הרשמי
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמרתון(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמרתון  he tabBackground:;tabBorder:#aaa;defaultTab:0;
 
מרתון (ביוונית עממית: Μαραθώνας, מרתונס; ביוונית אטית ובקאתארבוסה: Μαραθών, מרתון) היא עיירה ביוון, מקום התרחשותו של קרב מרתון ב-490 לפנה"ס.
היסטוריה

שם העיר מגיע מעשב השומר, שנקרא "מרתון" ("μάραθον") או "מרתוס" ("μάραθος") ביוונית, כך שמשמעות השם "מרתון" היא "מקום מלא בשומר".
במהלך מלחמת יוון-פרס יצאו כוחות ממלכת פרס בראשות המלך דריווש הראשון מארטריה לכיוון איתקה, ונחתו במפרץ מרתון. לאחר המתנה של כמה ימים החליטו הכוחות הפרסיים לפלוש לאתונה דרך הים ולא דרך היבשה והחלו לשלוח סירות להקיף את האי איתקה כדי להגיע לאתונה. היוונים, שהבינו את כוונת הפרסים, נערכו באותו היום לתקיפה בפיקוד 10 סטרטגים ביניהם מילטיאדס הצעיר, טרם הפרסים יעלו על ספינותיהם ויפליגו לאתונה, והסתערו לעבר הצבא הפרסי. בסופו של הקרב האתונאים יצאו כשידם על העליונה.
שמה של הריצה למרחק של 42.195 קילומטרים, "מרתון", הוא באגדה עממית אודות פידיפידס, שליח אתונאי שרץ מהעיר ועד אתונה, על מנת להביא את בשורת הניצחון היווני על הפולש הפרסי, ומת מיד לאחר שמסר את הידיעה.
בשנת 1870 אירעו בסמוך לעיר אירועים שבהם רצחו שודדים יוונים שלושה אנגלים ואיטלקי בדילסי (Δήλεσι) בעודם מטיילים באזורים שסביב מרתון. אירועים אלו הובילו למשבר ביחסים שבין בריטניה ליוון.
במאה ה-19 ובתחילת המאה ה-20 החלה להגר לכפר מהגרים ארוואניטים (אנ') מאפירוס.
ב-1926 החלה החברה האמריקאית ULEN בבניית סכר מרתון (אנ') כשמונה קילומטרים ממערב למרתון, כדי לספק מים לעיר הבירה אתונה. הסכר הושלם בשנת 1929. כ-10 קילומטרים רבועים הוצפו כדי ליצור את האגם המלאכותי אגם מרתון (אנ') שאוגר את מי הסכר.
חוף שיניאס שנמצא מדרום-מזרח לעיירה הוא אתר גלישת רוח פופולרי ובו ממוקם מרכז החתירה האולימפי שיניאס שנבנה עבור אולימפיאדת 2004, שהתקיימה ביוון. כמו כן, באולימפיאדות של 1896 ו-2004 יצאו ריצות המרתון ממרתון עצמה.
האזור רגיש במיוחד להצפות בזק, מפני ששריפות ביערות שבאזור חשפו את המורדות המזרחיים של הר פנטלי ב-2006.
רשות מקומית

הרשות המקומית מרתון הוקמה ברפורמת 2011 שערך הממשל המקומי, שבו אוחדו ארבע רשויות מקומיות לכדי רשות אחת, שחולקה לארבע יחידות מוניציפליות:
גראמטיקו (Γραμματικό)
מרתון
נאה מקרי (Νέα Μάκρη - "מקרי החדשה")
ורנווס (Βαρνάβας)
אוכלוסייה

| שנה | בעיר | ביחידה המוניציפלית | ברשות המקומית |
| --- | --- | --- | --- |
| 1981 | 4,841 | - | - |
| 1991 | 5,453 | 12,979 | - |
| 2001 | 4,399 | 8,882 | - |
| 2011 | 7,170 | 12,849 | 33,423 |
ערים תאומות

הרפובליקה העממית של סין שיאמן, הרפובליקה העממית של סין
ארצות הברית הופקינטון, מסצ'וסטס, ארצות הברית
הערות שוליים

↑  "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (ביוונית)
↑  150 איש לקמ"ר ברשות המקומית; ביחידה המוניציפלית 130
↑  μάραθον, In: Henry George Liddell, Robert Scott, A Greek-English Lexicon. revised and augmented throughout by Sir Henry Stuart Jones with the assistance of Roderick McKenzie, Oxford, Clarendon Press, 1940.
↑  Μαραθών, A Greek-English Lexicon
↑  דיווח על אולימפיאדת 2004, כרך שני, עמ' 242
| --- | --- |
בקרת זהויות :  NLI: 987007535547005171  GND: 4114984-1  LCCN: n95023556  NKC: ge774595  VIAF: 125646842   WorldCat (עם VIAF): 125646842 
האחראים לרצח מובלים לאתונה על מנת להיכלא
אגם מרתון
מלכי פרוסיה

סמל ממלכת פרוסיה
זוהי רשימת שליטיה של המדינה הגרמנית לשעבר פרוסיה. הטריטוריה המקורית שלה הייתה לחופיו של הים הבלטי, אותה כבש המסדר הטווטוני מהאיחוד הפולני-ליטאי. מאוחר יותר הפכה לדוכסות תחת חסותה של ממלכת פולין, דוכסות עצמאית, ממלכה עצמאית, ממלכה בתוך האימפריה הגרמנית, ולבסוף מדינה בתוך האומה הגרמנית.
ההיסטוריה של פרוסיה הייתה, החל מ-1618, קרובה לזו של נסיכות הבוחר מברנדנבורג; מלכה של פרוסיה היה גם הנסיך הבוחר של ברנדנבורג בין השנים 1618 ו-1806.
דוכסי פרוסיה, 1525–1701

| 0 | 1 | 2 | 3 |
| --- | --- | --- | --- |
 דוכסי פרוסיה מבית הוהנצולרן
| תמונה | שם | תקופת שלטון | הערות |
|  | אלברכט | 1525–1568 | נכדו של אלברכט השלישי, הנסיך הבוחר מברנדנבורג מבית הוהנצולרן. היה המנהיג הגדול של המסדר הטווטוני. הפך ללותרני, קיבל ממלך פולין את התואר דוכס פרוסיה. |
|  | אלברכט פרידריך | 1568–1618 | בנו של אלברכט הראשון. |
 בעקבות מותו של אלברכט פרידריך ב-1618, תואר דוכס פרוסיה עבר לחתנו, שהיה גם בן דוד מרוחק של הנסיך הבוחר של ברנדנבורג, יוהאן זיגיסמונד, לבית הוהנצולרן. לעיתים נקראות אדמותיהם המשותפות ברנדנבורג-פרוסיה.
|  | יוהאן זיגיסמונד | 1618–1619 | הנסיך הבוחר של ברנדנבורג משנת 1608. נישא לאנה, דוכסית פרוסיה, בתו של אלברכט פרידריך. |
|  | גאורג וילהלם | 1619–1640 | בנם של יוהאן זיגיסמונד ואנה. |
|  | פרידיריך וילהלם | 1640–1688 | בנו של גאורג וילהלם. |
|  | פרידריך | 1688–1701 | בנו של פרידריך וילהלם. בשנת 1701 הוכתר כ"מלך בפרוסיה", צעד שסימן את עצמאותה המלאה של פרוסיה, אך צמצם את שטחה לטריטוריה הישנה של דוכסות פרוסיה. |
מלכי פרוסיה, 1701–1918

| 0 | 1 | 2 | 3 |
| --- | --- | --- | --- |
מלכי פרוסיה מבית הוהנצולרן
| תמונה | שם | תקופת שלטון | הערות |
|  | פרידריך הראשון | 1701–1713 | ניתק את פרוסיה לחלוטין מפולין וקיבל את התואר "מלך בפרוסיה" בשנת 1701. |
|  | פרידריך וילהלם הראשון | 1713–1740 | בנו של פרידריך הראשון. ידוע בכינויו "המלך החייל" (גרמנית: Der Soldatenkönig). שינה את מבנה הצבא והגביל את תחומי ממלכתו. |
|  | פרידריך השני | 1740–1786 | בעקבות כיבוש "פרוסיה המלכותית" (חלקים מפרוסיה שהיו בשליטת פולין) בחלוקת פולין של 1722, פרידריך הגדול שינה את תארו ל"מלך פרוסיה". |
|  | פרידריך וילהלם השני | 1786–1797 | אחינו של פרידריך השני. הרחיב את הטריטוריה הפרוסית בסיפוח נרחב יותר של האדמה הפולנית. |
|  | פרידריך וילהלם השלישי | 1797–1840 | בנו של פרידריך וילהלם השני. עם התפרקותה של האימפריה הרומית הקדושה ב-1806, הוא איבד את תואר הנסיך הבוחר של ברנדנבורג, אך דבר זה איפשר לו לכבוש את שטחי ברנדנבורג. למרות ההפסדים בשלבים הראשונים של המלחמות הנפוליאוניות, לאחר הניצחון הסופי על צרפת הורחבו הטריטוריות של פרוסיה בגרמניה בקונגרס וינה, דבר שהפך אותה לכוח המוביל בצפון גרמניה. |
|  | פרידריך וילהלם הרביעי | 1840–1861 | בנו של פרידריך וילהלם השלישי. במהלך המהפכה של 1848–1849, היה לו סיכוי להפוך למלך גרמניה, אך הוא סירב להצעה. |
|  | וילהלם הראשון | 1861–1888 | אחיו של פרידריך וילהלם הרביעי. פרוסיה סיפחה טריטוריות נוספות כתוצאה ממלחמת שלזוויג השנייה שהתרחשה בשנת 1864, ומלחמת שבעת השבועות שהתרחשה בשנת 1866, דבר אשר הפך אותה לכוח המוביל בקונפדרציה הצפון גרמנית. לאחר הניצחון במלחמה הפרנקו-פרוסית, וילהלם הראשון הוכרז כקיסר גרמניה ב-1871. |
|  | פרידריך השלישי | 1888 | בנו של וילהלם הראשון, כיהן גם כקיסר גרמניה. נפטר לאחר 99 ימי כהונה מסרטן הגרון. ולכן שנת 1888 ידועה כ"שנת שלושת הקיסרים". |
|  | וילהלם השני | 1888–1918 | בנו של פרידריך השלישי. הפסדה של גרמניה במלחמת העולם הראשונה, גרם לווילהלם לוותר על כס המלוכה ולצאת לגלות, ולנפילת בית הוהנצולרן מכוחו. |
מרכז אוקראינה

המיקום של אזור מרכז אוקראינה באוקראינה
אזור מרכז אוקראינה (באוקראינית: Центральна Україна) מתייחס לחלק המרכזי של אוקראינה, אשר כולל בין היתר את בירת המדינה קייב ואת האזורים שגובלים בנהר הדנייפר. אזור מרכז אוקראינה הוא המרכז הפוליטי, הכלכלי, ומרכז התרבות של אוקראינה.
חלוקה מנהלית

| אזור | אוכלוסייה | הערות |
| --- | --- | --- |
| מחוז צ'רקאסי | 1,220,363 (2018) |  |
| מחוז צ'רניהיב | 1,020,078 (2018) |  |
| מחוז קייב | 1,754,284 (2018) | לא כולל את העיר קייב |
| בירת המדינה קייב | 2,900,920 (2015) |  |
| מחוז פולטבה | 1,413,829 (2018) |  |
| מחוז סומי | 1,094,284 (2018) |  |
| מחוז ויניצה | 1,575,808 (2018) |  |
| מחוז ז'יטומיר | 1,231,239 (2018) |  |
פוליטיקה

בנושאים פוליטיים, הלאומיות הרוסית והתנועות הבדלניות אינן מושרשות באזור זה כמו באזורים המזרחיים של אוקראינה.
האזור הוא המעוז העיקרי של מפלגות פוליטיות פרו-אירופיות כמו נאשה אוקראינה והאיחוד הכל-אוקראיני "מולדת".
כלכלה

הענף הכלכלי העיקרי של אזור מרכז אוקראינה הוא ענף החקלאות.
ראו גם

חלוקה מנהלית של אוקראינה
מערב אוקראינה
מזרח אוקראינה
דרום אוקראינה
קייב
מרכז אילן רמון לנוער שוחר פיזיקה

| --- | --- |
הטלסקופ הראשי במרכז אילן רמון לנוער שוחר פיזיקה
הטלסקופ הראשי במרכז אילן רמון לנוער שוחר פיזיקה
 מידע כללי
 ארגון:  קרן רש"י, אוניברסיטת בן-גוריון בנגב, עיריית באר שבע ומשרד החינוך
 נקרא על שם:  אילן רמון 
 מיקום:  באר שבע בישראל
 גובה:  302 מטר מעל פני הים
 תאריך ייסוד:  2007
 טלסקופ ראשי
 תוצרת:  Meade
 סוג:  שמידט-קסיגריין
 קוטר:  40 ס"מ
 אורך מוקד:  4,096 מ"מ
 תחום תדרים:  אופטי
 טלסקופ משני
 תוצרת:  Meade
 סוג:  מקסוטוב-קסיגריין
 קוטר:  12.5 ס"מ
 אורך מוקד:  1,725 מ"מ
 תחום תדרים:  אופטי
 קואורדינטות:  31°15′46″N 34°48′17″E﻿ / ﻿31.26288333°N 34.80478333°E﻿ / 31.26288333; 34.80478333
  מפת מיקום  מפה דינמית   (למפת באר שבע מוגדלת) מרכז אילן רמון לנוער שוחר פיזיקה (למפת באר שבע רגילה) מרכז אילן רמון לנוער שוחר פיזיקה (למפת צפון הנגב רגילה) מרכז אילן רמון לנוער שוחר פיזיקה (למפת צפון הנגב מוגדלת) מרכז אילן רמון לנוער שוחר פיזיקה   he מרכז אילן רמון לנוער שוחר פיזיקהhe מרכז אילן רמון לנוער שוחר פיזיקהמפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 מרכז אילן רמון לנוער שוחר פיזיקה
 
מרכז אילן רמון לנוער שוחר פיזיקה הוא מרכז מדעי ומצפה כוכבים לנוער השוכן בבניין המחלקה לפיזיקה באוניברסיטת בן-גוריון בנגב בבאר שבע.
המרכז הוקם על ידי קרן רש"י באמצעות תוכנית מדערום לפיתוח מוקדי מצוינות במדעים. מרכז אילן רמון לנוער שוחר פיזיקה מאפשר לימודים יישומיים בפיזיקה לתלמידי מחוז הדרום הניגשים לבגרות בפיזיקה ב-5 יחידות לימוד. במקום קיים גם מרכז אסטרונומי לנוער ולקהילה ובו פלנטריום משוכלל, טלסקופ רובוטי משוכלל, טלסקופים ניידים וטלסקופ שמש.
המרכז נמצא בבניין פיזיקה באוניברסיטה והוא המוקד של תוכניות מדערום. המרכז מעודד תלמידים לכתיבת עבוד­ות גמר והגשת פרויקטים, מאתר תלמידים מחוננים בתחומי הפיזיקה ומסייע להם להרחיב ולהעמיק את לימודיהם והתעניינותם בפיזיקה. בשנת הלימודים 2012 קבוצה של 15 תלמידי ותלמידות תיכון ביקרו במאיץ החלקיקים ה-LHC שב-CERN במסגרת לימודיהם במרכז אילן רמון.
המרכז מקיים לימודים בבוקר ובערב, בפיזיקה ואסטרונומיה בדגש על לימוד חווייתי והתנסות מדעית, ומחנות מדע בקיץ.
הפעילות האסטרונומית

הפעילות האסטרונומית במרכז אילן רמון נעשית ביום ובלילה וכוללת שימוש בציוד מגוון:
פלנטריום מדגם E-5 מתוצרת חברת GOTO
טלסקופ רובוטי בקוטר "16 (40 ס"מ) תוצרת חברת MEADE
טלסקופ לצפייה בשמש בקווי פליטה של מימן מיונן (Halpha) של חברת corronado
טלסקופ רובוטי נייד בקוטר 200 מ"מ של חברת MEADE
טלסקופ דובסוני נייד בקוטר 250 מ"מ של חברת MEADE
טלסקופ רובוטי נייד בקוטר 125 מ"מ של חברת MEADE